Diari Oficial de la Generalitat Valenciana


Sumari del DOGV 9460, del 31-10-2022 (2022/9617)

RESOLUCIÓ de 17 d'octubre de 2022, del secretari autonòmic d'Educació i Formació Professional, per la qual es determinen les hores de desdoblament que corresponen als centres privats que disposen de concert en els cicles formatius de grau mitjà i superior per al curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9617


Data del document
:   17-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 d'octubre de 2022, del secretari autonòmic d'Educació i Formació Professional, per la qual es determinen les hores de desdoblament que corresponen als centres privats que disposen de concert en els cicles formatius de grau mitjà i superior per al curs 2022-2023. [2022/9617]  
Per la Resolució de 18 de juliol de 2022, de la Secretaria Autonòmica d'Educació i Formació Professional, es determinaren els mòduls susceptibles de desdoblament en els cicles formatius de grau mitjà i superior per al curs 2022-2023 i el procediment de sol·licitud en els centres privats concertats.  
D'acord amb l'article 11.4 de la Llei 8/2021, de 30 de desembre, de pressupostos de la Generalitat per a l'exercici 2022, «[?] Els centres que disposen de concert en cicles formatius de grau mitjà o superior, i en els supòsits en què estiga previst desdoblament en els mòduls corresponents, podran fer ús de les hores que corresponguen per aquest concepte sols quan s'acredite que el cicle formatiu té matriculades un mínim de 20 persones amb assistència efectiva en el mòdul en qüestió. En el cas que un centre tinga concertades diverses unitats del mateix cicle en un mateix curs i complida la normativa en matèria de ràtios alumnat/unitat, podran desdoblar el mínim d'unitats possible.»  
  
D'acord amb el que s'ha exposat, una vegada presentades les corresponents sol·licituds d'hores de desdoblament i amb la comprovació prèvia de la matrícula efectiva d'alumnat, en data 30 de setembre de 2022, és procedent resoldre per a cada centre educatiu conforme amb el que s'estableix en la mencionada resolució.  
Per això, fent ús de les competències atribuïdes pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Autoritzar la concessió i, per tant, el pagament de les hores de desdoblament sol·licitades per als cicles formatius que corresponen a cadascun dels centres docents que s'indiquen en l'annex I d'aquesta resolució.  
  
Segon  
No autoritzar la concessió, ni per tant el pagament, de les hores de desdoblament sol·licitades pels centres docents que s'indiquen en l'annex II d'aquesta resolució, pels motius que s'hi assenyalen en cada cas.  
  
Contra la present resolució, que no esgota la via administrativa, els interessats podran interposar recurs d'alçada davant la consellera d'Educació, Cultura i Esport, en el termini d'un mes a comptar de l'endemà de la notificació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'octubre de 2022.- El secretari autonòmic d'Educació i Formació Professional: Miguel Soler Gracia.